**ČEŠKA OSNOVNA ŠKOLA JOSIPA RUŽIČKE KONČANICA**

**ČESKÁ ZÁKLADNÍ ŠKOLA JOSEFA RŮŽIČKY KONČENICE**

**KONČANICA 258**

**-Školski odbor**

KLASA: 003-06/17-01/04

URBROJ: 2103-69-05-17-1

U Končanici 23.listopada 2017.

**ZAPISNIK SA SJEDNICE ŠKOLSKOG ODBORA ODRŽANE**

**23. LISTOPADA 2017. GODINE**

**Sjednica je započela u 17:00 sati**

**Nazočni članovi:** Višnja Veber Malina, predsjednica

Tina Varat, član

Ivana Kocijan, član

Viktor Horina, član

**Odsutni članovi:** Vera Vystyd i Iveta Vranjić

**Ostali prisutni:** Jaromir Vrabec, ravnatelj škole

Drahuška Bakunić, tajnica škole

**Voditelj zapisnika:** Drahuška Bakunić, tajnica škole

Predsjednica Školskog odbora Višnja Veber Malina, otvara sjednicu, pozdravlja sve prisutne, posebno novoimenovane članove školskog odbora Ivanu Kocijan i Viktora Horinu, konstatira kako postoji kvorum za donošenje pravovaljanih odluka i predlaže dnevni red.

**Dnevni red:**

1. Usvajanje zapisnika s prethodne sjednice Školskog odbora

2. Rješavanje po natječaju za radna mjesta:

- učitelja glazbene kulture na neodređeno, nepuno radno vrijeme,

22 sata tjedno

- učitelja/ice informatike na određeno, nepuno radno vrijeme 20 sati tjedno

- učitelja informatike na određeno, nepuno radno vrijeme, 16 sati tjedno

- učitelja matematike na određeno, nepuno radno vrijeme, 18 sati

- učitelja fizike na neodređeno, nepuno radno vrijeme, 4 sata tjedno

3. Razno

Jednoglasno je usvojen predloženi dnevni red školskog odbora.

**Ad.1.** Usvajanje zapisnika s prethodne sjednice Školskog odbora

Predsjednica Školskog odbora Višnja Veber Malina poziva na glasovanje. Nakon provedenog glasovanja jednoglasno je prihvaćen zapisnik sa sjednice Školskog odbora održane 29.9.2017.godine koji je članovima dostavljen s materijalima za današnju sjednicu.

**Ad.2.** Rješavanje po natječaju za radna mjesta:

**- učitelja glazbene kulture na neodređeno, nepuno radno vrijeme, 22 sata tjedno**

Prisutne članove školskog odbora pozdravlja ravnatelj Jaromir Vrabec te predlaže Veroniku Špiranac, prof. glazbene kulture zbog nepoznavanja češkog jezika, na radno mjesto učitelja glazbene kulture, ukupno 11 sati tjedno u hrvatskim razrednim odjelima. Danka Tomašeka, mag. kineziologije koji nije stručan, ali poznaje češki jezik u govoru i pismu, ravnatelj predlaže u češke razredne odjele, ukupno 11 sati tjedno, na 5 mjeseci.

Nakon provedenog glasovanja članovi školskog odbora jednoglasno su dali suglasnost ravnatelju da se Veronika Špiranac primi na 11 sati ukupnog radnog vremena na neodređeno, nepuno radno vrijeme i Danko Tomašek na 11 sati tjedno na određeno nepuno radno vrijeme.

**- učitelja/ice informatike na određeno, nepuno radno vrijeme 20 sati tjedno**

Na navedeno radno mjestoprispjela je molba Kreše Krejča, mag. ing. elektrotehnike s položenom pedagoško-psihološkom izobrazbom. Ravnatelj Jaromir Vrabec predlaže da se Krešo Krejča primi na radno mjesto učitelja informatike, ukupno 20 sati tjedno na određeno, nepuno radno vrijeme. Nakon provedenog glasovanja jednoglasno je prihvaćen prijedlog ravnatelja.

**- učitelja informatike na određeno, nepuno radno vrijeme, 16 sati tjedno**

I na radno mjesto učitelja informatike na određeno, nepuno radno vrijeme, 16 sati tjedno prispjela je molba Kreše Krejča. Ravnatelj predlaže da se Krešo Krejča primi na navedeno radno mjesto. Nakon provedenog glasovanja članovi Školskog odbora jednoglasno su dali suglasnost ravnatelju da se Krešo Krejča primi na radno mjesto učitelja informatike.

**- učitelja matematike na određeno, nepuno radno vrijeme, 18 sati**

Na radno mjesto učitelja matematike na određeno, nepuno radno vrijeme 18 sati tjedno, prispjela je molba Andree Tomašek, mag. inženjerka kemijskog inženjerstva, stoga ravnatelj predlaže da se ona primi na navedeno radno mjesto. Nakon provedenog glasovanja prisutni članovi školskog odbora jednoglasno su dali suglasnost ravnatelju da se Andrea Tomašek primi na spomenuto radno mjesto.

**- učitelja fizike na neodređeno, nepuno radno vrijeme, 4 sata tjedno**

Na radno mjesto učitelja fizike na neodređeno, nepuno radno vrijeme 4 sata tjedno, ravnatelj predlaže Krešu Krejča kao jedinog kandidata na navedeno radno mjesto. Predsjednica Školskog odbora Višnja Veber Malina poziva članove Školskog odbora na glasovanje. Nakon provedenog glasovanja jednoglasno je prihvaćen prijedlog ravnatelja te će s Krešom Krejča kao nestručnom osobom, biti zasnovan radni odnos do 5 mjeseci.

**Ad.3.** Pod točkom razno predsjednica školskog odbora Višnja Veber Malina predlaže da se ubuduće sjednice školskog odbora održavaju ujutro u 7:00 sati što je i do sada bila praksa.

Članovi školskog odbora složili su se s prijedlogom predsjednice i ubuduće sjednice školskog odbora održavati će se u jutarnjim satima.

Sjednica školskog odbora je završila u 18:00 sati.

Zapisničar: Predsjednica Školskog odbora:

Drahuška Bakunić, tajnica škole Višnja Veber Malima